забавления за Клюкари
Когато бях студент делях квартирата с един чешит, ама от най-големите.  Като повечето студенти и аз работех нощем. Една вечер тръгвам на работа  и на спирката  се сещам, че съм си забравил работните обувки,  едни такива специални маратонки, само за в болницата. Тичам към блока,  звъня му и викам:
- Брат'чед, фърляй маратонките през джама! Долу пред входа съм!!!
А часът някъде към 18.00. Пейките пълни с народ. Къде бабички клюкарстват, къде мъже къркат бири и мастики, децата търчат напред-назад...
Показва се оня дивак на прозореца и вика колкото му глас държи:
- КРАЙ! МЕЖДУ НАС ВСИЧКО Е СВЪРШЕНО!
Половината квартал замлъква. Тишината може да се реже с нож.. А оня продължава да крещи и хвърля маратонките надолу:
- МАХАЙ СЕ! НЕ ИСКАМ ПОВЕЧЕ ДА ТЕ ВИЖДАМ!СЪБИРАЙ СИ БОКЛУЦИТЕ!